wickkiey/tamil-wikipedia-markdown huggingface dataset:
# காஞ்சி ஆறு

**காஞ்சி** என்பது சேரநாட்டில் பாய்ந்த ஓர் ஆறு  

இது சேரநாட்டு மலையில் பிறந்து சேரநாட்டுக் கடலில் விழுந்தது, இந்த ஆற்றில் ஆண்டுதோறும் விழா நிகழும். இதனைக் காவிரியில் நடைபெறும் ஆடிப்பெருக்கு விழாவோடு ஒப்பிடலாம். காஞ்சியாற்று விழாவுக்குத் தீநீர் விழா என்று பெயர். இந்த விழாவின்போது மக்கள் அவ்வாற்றின் கரையிலிருக்கும் பொழிலில் கூடிக் குலவி மகிழ்வர். இந்த மகிழ்ச்சிக்குப் பேரெழில் வாழ்க்கை என்று பெயர். இந்த விழாவில் கூடிச் சமைத்து உண்டு மகிழ்வர்.  

இங்குக் கூடுவோர் மேவரு சுற்றம். மேவரு சுற்றம் என்பது விரும்பும் சுற்றம். இது உற்றார் உறவினர் மட்டுமல்லாமல் நண்பர்களையும் உள்ளடக்கியது.  

## அடிக்குறிப்பு
# பெருங்காப்பியம்

**பெருங்காப்பியம்** என்பது பொருள் தொடர்நிலையாய் அமையும் செய்யுள்களைக் கொண்ட இலக்கிய நூல்கள் ஆகும்.இது பாட்டுடைத் தலைவனின் முழுமையான வாழ்க்கை வரலாற்றுத் தொகுப்பாக இருக்கும். சிறுகாப்பியம் பாட்டுடைத் தலைவனின் ஒருசில வாழ்க்கைக் கூறுகளை மட்டுமே கூறும்.  
## பெருங்காப்பிய இலக்கணம்
- வாழ்த்து, வணக்கம் வருபொருள் உரைத்தல் என்பனவற்றுள் ஒன்றேனும் பலவேனும் முன் வர வேண்டும்.
- அறம், பொருள், இன்பம், வீடு, என்ற நாற்பொருள் பயக்கும் நடையினை உடைத்தாக இருக்க வேண்டும்.
- தன்னிகரில்லாத தலைவனைப் பெற்றிருக்க வேண்டும்.
- மலை, கடல், நாடு, நகர், பருவம், சூரியோதயம், சந்திரோதயம் முதலிய வருணனைகளை உடைத்தாகியிருக்க வேண்டும்
- மணம் புணர்தல், முடிகவித்தல், பூம்பொழில் நுகர்தல், புனல் விளையாடல் கள்ளுண்டு களித்தல், மக்களைப் பெறுதல், புலவியில் புலத்தல், கலவியில் களித்தல் முதலிய செய்கை சிறப்புகளின் வருணனைகளை பெற்றிருக்க வேண்டும்.
- மந்திரம்(ஆலோசனை), தூது, செலவு (பயணம்) இகல், வென்றி என்ற ஐந்தும் சந்தி என்னும் நாடக உறுப்பே போலத் தொடர்ந்து கூறப்படுவதாக இருக்க வேண்டும்.
- சருக்கம், இலம்பகம் , பரிச்சேதம் என்றவாறு பகுக்கப்படக் கூடியதாய் வேண்டும்.
- எண்வகைச் சுவையும் பாவமும் பெற்று கேட்போரால் விரும்பப் படுவதாக இருக்க வேண்டும்
இவ்வாறு கற்று வல்ல சான்றோரால் புனையப்படுவது பெருங்காப்பியம் எனப்படும்.  

இங்ஙனம் கூறப்பட்டவாறு அமைவதே பெருங்காப்பியத்தின் இலக்கணமாகும். மேலும் நாற்பொருள் பயக்கும் நடையில் குறைவின்றி வந்து ஏனைய வருணனைப் பகுதிகளில் சில குறைந்து வரினும் குற்றமில்லை என்பர்.  

தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# இலம்பகம்


இலம்பகம் என்பது காப்பியக் கட்டமைப்பின் புறநிலைக் கட்டமைப்புகளுள் ஒன்றாக தண்டியலங்கார ஆசிரியரால் கூறப்பட்டுள்ள ஒன்றாகும். ஏனையவை சருக்கம் மற்றும் பரிச்சேதம் முதலாயின.  

இலம்பகம் என்பதற்கு மாலை அல்லது பேறு என்று பொருள். இலம்பகம் எனும் கட்டமைப்பு திருத்தக்க தேவர் இயற்றிய சீவகசிந்தாமணியில் பயன்படுத்தப்பட்டுள்ளது. இந் நூலுள் முத்தி இலம்பகம் தவிர ஏனைய எல்லா இலம்பகங்களும் பெண்டிர் பெயரால் அமைந்திருப்பது குறிப்பிடத்தக்கது.  

இலம்பகம் என்பது பண்டைய தமிழர் பயன்படுத்திய அணிகலனையும் குறிக்கும். இது தலையில் அணியப்பெற்று நெற்றியில் தொங்கும் அணியாகும். இதன் அடியில் சிறு சதங்கைகள் பொன், வெள்ளி, முத்து போன்ற மணிகளால் கோர்க்கப்பட்டிருக்கும். இதனை ஆடல் மகளிர் மற்றும் மணப்பெண் அலங்காரத்திற்கும் பயன்படுத்துவர்.
# காஞ்சிப்பாடல்

வீட்டில் பிணம் கிடக்கும்போது இக்காலத்தில் தெருவில் ஆடிக்கொண்டு பாணர் இறந்தவரின் பெருமைகளைச் சொல்லிப் பாடுவதுவே **காஞ்சிப்பாடல்**.  

தொல்காப்பியம் காஞ்சிப் பாடலை “இன்னன் என்று இரங்கிய மன்னை” எனக் குறிப்பிடுகிறது. மன் என்னும் இடைச்சொல் கழிந்த பொருளுக்காக இரங்குதலைக் குறிக்கும். எனவே இதனைத் தொல்காப்பியர் மன்னைப்பாடல் என வகுத்துக்கொள்கிறார்.  

அதியமான் இறந்தபோது ஔவையார் அவனது கொடையை எண்ணி இரங்கிப் பாடிய  
:சிறிய கள் பெறினே எமக்கு ஈயும் மன்னே  
:பெரிய கள் பெறினை  
:யாம் பாடத் தாம் மகிழ்ந்து உண்ணும் மன்னே  
:--- --- ---  
:ஆசு ஆகு எந்தை யாண்டு உளன் கொல்லோ  
என்னும் பாடலைத் தொல்காப்பிய மன்னைப் பாடலுக்கு எடுத்துக்காட்டாக உரையாசிரியர் இளம்பூரணர் அளித்துள்ளார்.  

காஞ்சி என்னும் சொல் பகைவர்களை வென்று மாண்ட போர்வீரர்களைக் குறிக்கும்.  

## அடிக்குறிப்பு
# நோக்கியா 1011



**நோக்கியா 1011** என்பது நோக்கியா நிறுவன கைபேசி வகைகளுள் ஒன்று ஆகும். இந்த ரக தொலைபேசியானது 1992 ஆம் ஆண்டு முதல் நோக்கியா நிறுவனத்தால் தயாரிக்கப்பட்டு வருகிறது. **நோக்கியா 1011** ஆனது வெகுஜன-உற்பத்தி செய்யப்பட்ட முதல் ஜிஎஸ்எம் வகை தொலைபேசி ஆகும்.  

இந்த தொலைபேசி மூலம் குறுஞ் செய்திகளை பெற மற்றும் அனுப்ப முடியும். நோக்கியா 1011 கைபேசி தயாரிப்பு 1994 ஆம் ஆண்டு வரை தொடர்ந்தது.
# வலம்புரி (நாளிதழ்)



**வலம்புரி** (ஆங்கிலம்: *Valampurii*) யாழ்ப்பாணத்திலிருந்து வெளிவரும் நாளிதழ்களில் ஒன்றாகும். இது இலங்கையில் ஒரு செய்திப் பத்திரிகையாகப் பதிவு செய்யப்பட்டுள்ளது.  

## அம்சங்கள்
வலம்புரி பத்திரிகையில் தலையங்கச் செய்தி, ஆசிரியர் தலையங்கம், சிறப்புச் செய்திகள், யாழ்ப்பாணச் செய்திகள், விளையாட்டுச் செய்திகள், வணிகச் செய்திகள், இந்தியச் செய்திகள், உலகச் செய்திகள், விவாத அரங்கு, சங்குநாதம், மரண அறிவித்தல்கள், சிறு விளம்பரங்கள், நிழல் படங்கள் ஆகிய அம்சங்கள் வெளியாகின்றன.  

## வரலாறு
வலம்புரி பத்தி்ரிகையானது 1999ஆம் ஆண்டு ஆரம்பிக்கப்பட்டது. இப்பத்திரிகை வலம்புரி அன்கோ பத்திரிகை நிறுவனத்தால் வெளியிடப்படுகின்றது.
# அசும்பு


**அசும்பு** என்பது நீர் கசிந்தோடும் வாய்க்கால். இது மலைப் பகுதியிலும், வயலோரங்களிலும் கசிந்தோடும். இது பற்றி சங்கப் பாடல்களில் குறிப்புகள் உள்ளன.  

- அசும்பில் வள்ளை என்னும் அழல்நிறக் கொடி படர்ந்திருக்கும். அதில் மேயும் இறால் மீன் நெல்வயலில் துள்ளி விழும்.
- அசிம்பின் பகுதியில் வாழைமரம் செழித்து வளரும்.
- வீட்டு முற்றத்தில் அசும்பு ஒழுகும். அங்கு இருந்துகொண்டு கொடை வழங்குதல் ஒருவகை மரபு.
- திருப்பரங்குன்றத்தில் “தெறிநீர் அருவி அசும்பு” இருந்தது.
- அசும்பு அருவியாக மாறி பாறை வெடிப்புகளில் விரிந்தோடும்.
- அசும்பின் கரையில் ஞாழல் என்னும் குங்குமப்பூ மரம் வளரும். அசும்புநீர் தேங்கும் இலஞ்சியில் ஆம்பல் குவளை போன்ற மலர்கள் பூத்திருக்கும்.

## அடிக்குறிப்பு
# தேசிய உணவு பாதுகாப்பு சட்ட வரைவு, 2011

**தேசிய உணவு பாதுகாப்பு சட்டம், 2011** (National Food Security Act 2011) நடுவண் அரசால் இந்தியக் குடியரசில் உள்ள அனைத்து மக்களுக்கும் எந்நேரமும் தாங்கள் செயல்படுவதற்கும் நலமாக வாழ்வதற்கும் உறுதி செய்கின்ற அளவிலான அளவிலும் தரத்திலும் போதுமான, பாதுகாப்பான உணவினை நேரடியாகவோ பணம் கொடுத்து வாங்கியோ பெறும் கட்டுமான, பொருளாதார மற்றும் சமூக அணுக்கத்தை உறுதி செய்கின்ற வகையில் வரைந்துள்ள ஓர் சட்ட முன்வரைவாகும். தேசிய ஆலோசனைக் குழுமத்தில் விவாதிக்கப்பட்டு 20 திசம்பர் 17,2011 அன்று அமைச்சரவை ஒப்புதல் வழங்கியுள்ளது. குளிர்கால நாடாளுமன்ற கூட்டத்தில் இந்தச் சட்டம் நிறைவேற்றப்படும் என எதிர்பார்க்கப்படுகிறது.  

இந்த சட்டத்தின்படி வறுமைக் கோட்டுக்கு கீழே உள்ள 63.5% மக்களுக்கு அரிசி அல்லது கோதுமையை சலுகை விலையில் வழங்குவதை உறுதிப்படுத்துகிறது. இதற்காக மத்திய அரசும், மாநில அரசுகளும் இணைந்து செயல்திட்டங்களை தீட்டுவது குறித்தும், அவற்றை நிறைவேற்றுவது குறித்தும், நிறைவேற்றத் தவறுபவர்களை தண்டிப்பது குறித்தும் இந்த சட்ட முன்வரைவில் விவாதிக்கப்பட்டுள்ளன.
# டிசிஎன்என்

**டிசிஎன்என்** (*TCNN*, www.tamilcloud.com) என்பது தமிழில் செய்திகளைத் தொகுத்தளிக்க ஆரம்பிக்கப்பட்ட இணையச் செய்திச் சேவையாகும். இத்தளம் 2011 நவம்பர் 1 இல் ஆரம்பிக்கப்பட்டது.  

இத்தளம் இலங்கைச் செய்திகள், இந்தியச் செய்திகள், யாழ் செய்திகள், திரைப்படச் செய்திகள், தொழில்நுட்ப மற்றும் அறிவியல் செய்திகளைத் தொகுத்தளிக்கிறது.  

## வெளி இணைப்பு
- TCNN செய்திச் சேவை
# பொன்விழி



**பொன்விழி** (ஆங்கிலம்: *Ponvizhi*) என்பது ஒரு தமிழ் ஒளிவழி எழுத்துரு அறிதல் மென்பொருளாகும். பொன்விழி மென்பொருளை விண்டோஸ் 95இலிருந்து அதன் பல பதிப்புக்கள் வரை பயன்படுத்த முடியும். படிம வருடி மூலம் பெறப்பட்ட பிட்மேப் படங்கள் இங்கு பயன்படுத்தப்படுகின்றன. ஆரம்பத்தில் பணத்துக்கு விற்கப்பட்ட இந்த மென்பொருளானது சிடாக் மென்பொருள் இறுவட்டில் இலவசமாக வழங்கப்பட்டது. இது ஒரு மூடிய மூல மென்பொருளாகும்.  

## சிறப்பம்சங்கள்
பிட்மேப் கோப்புகளிலிருந்து தமிழ் எழுத்துக்களைப் பிரித்தெடுப்பதற்கு இந்த மென்பொருள் உதவுகின்றது. ஒரு குறிப்பிட்ட எழுத்துருவுக்காகப் பயிற்சி வழங்கக் கூடிய வசதியும் பொன்விழி மென்பொருளில் உள்ளது. சில பகுதிகளை மட்டும் உபயோகிக்கவோ அல்லது நீக்கவோ செய்யலாம். உடனடித் திருத்தத்துக்கான வசதிகளும் வழங்கப்பட்டுள்ளன.
# ரஞ்சனி

**ரஞ்சனி** இராகம் கருநாடக இசையில் பயன்படும் இராகங்களில் ஒன்றாகும். இது 59வது மேளகர்த்தா இராகமும், "திசி" என்று அழைக்கப்படும் 10வது சக்கரத்தின் 5வது இராகமுமாகிய தர்மவதியின் ஜன்னிய இராகம் ஆகும்.  

## இலக்கணம்

இந்த இராகத்தில் சட்சம் (ச), சதுஸ்ருதி ரிஷபம்(ரி<sub>2</sub>), சாதாரன காந்தாரம் (க<sub>2</sub>), பிரதி மத்திமம் (ம<sub>2</sub>), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  

| அவரோகணம்: | ஸ் நி<sub>3</sub> த<sub>2</sub> ம<sub>2</sub> க<sub>2</sub> ஸ | } |
| --- | --- | --- |

- இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
- இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது ஔடவ-ஔடவ இராகம் எனப்படுகின்றது.

## உருப்படிகள்
- கிருதி - துர்மார்கசராதமுலனு - ரூபகம் - தியாகராஜர்
- கிருதி - ரஞ்சனி நிரஞ்சனி - ஆதி - ஜி. என். பாலசுப்பிரமனியம்
# தாழிசை (பாவினம்)

தமிழில், பாக்களில் வெண்பா, ஆசிரியப்பா, கலிப்பா, வஞ்சிப்பா என்று நான்கு வகைகள் உண்டு. அவற்றுள் மூன்று இனங்கள் உண்டு. அவை - **தாழிசை**, துறை, விருத்தம் என்பன. பாவினங்களுக்கு சீர், அடி எண்ணிக்கையும் வாய்பாட்டு அமைப்பும் மட்டுமே கருத்தில் கொள்ளப் பெறுகின்றன. தாழிசை என்பது குறைந்த அடிகளையும் இனிய ஓசையையும் உடையது.  

தனியொரு பாடலாக வரின் அதனைத் **தாழிசை** என்றும், ஒரு பொருள்மேல் மூன்றடுக்கி வரின் அதனை **ஒத்தாழிசை** என்றும் கூறுவர்.  

1. குறள் தாழிசை - குறள் வெண்பாவில் கலித்தளை கலந்து செப்பலோசை சிதைந்து வருவது.
1. வெள்ளொத்தாழிசை - இன்னிசைச் சிந்தியல் வெண்பா, ஒருபொருள்மேல் மூன்றடுக்கி வருவது.
1. வெண்டாழிசை - வெண்டளை, ஆசிரியத்தளை, கலித்தளை ஆகியவற்றுள் ஒன்றாலோ, பலவாலோ மூன்றடிகளில் அமைவது; ஈற்றடி சிந்தடியாகவும் ஏனைய அடிகள் அளவடியாக வருவது
1. ஆசிரியத் தாழிசை - அளவொத்த அளவடிகள் மூன்று கொண்டு, ஒரு பொருள் மேல் மூன்றடுக்கி வருவது; தனித்தும் வரும்
1. கலித்தாழிசை அல்லது கலியொத்தாழிசை - இரண்டடிகளிலும் பல அடிகளிலுமாக அமையும். ஈற்றடி, சீர் மிகுந்து வரும். ஏனைய அடிகளில் சீர்கள் ஒத்தும் ஒவ்வாதும் அமையும்.
1. வஞ்சித் தாழிசை - குறளடிகள் நான்கு கொண்டு அமைவது. அடிகள் அனைத்தும் ஓரெதுகை பெற்று வர வேண்டும். ஒரு பொருள் மேல் மூன்றடுக்கி வருவதும் மிக அவசியமானது.

## பார்வை
- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2

## மேற்கோள்
# டின் ஐ

**டின் ஐ** (Tin eye) என்பது ஒரு மீளுரு படிம தேடு பொறி இணைய தளமாகும் (reversible image search). இது கனடாவில் உள்ள பால் புலோர் மற்றும் லைலா என்பவர்களால் 1999ஆம் ஆண்டு கண்டுபிடிக்கப்பட்டது.  

## உபயோகங்கள்
- இதில் ஒரு படிமத்தை தரவேற்றுவது மூலம் அப்படிமம் எங்கிருந்து (மூலத்தளம்) பெறப்பட்டது என்பதை அறிதல்.
- ஒரு தளத்தில் படிமத்தின் உயர்ரக படிமத்தை மற்ற இணைய தளங்களில் கண்டறிதல்.
- ஒரு இணையதள படிமத்தின் வேறுபட்ட அளவு படிமங்களை கண்டறிதல்.

## அதிகாரப்பூர்வ வலைதளம்
- http://www.tineye.com

de:Idée Inc.#TinEye
# கிறிஸ்டோபர் ஹவல்

**கிறிஸ்டோபர் ஹவல்** (*Christopher Howell *, பிறப்பு: சூலை 19 1977), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
கிறிஸ்டோபர் ஹவல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# கெவின் ஹியூக்ஸ்

**கெவின் ஹியூக்ஸ் ** (*Kevin Hughes *, பிறப்பு: மார்ச்சு 14 1966), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1991-1992 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
கெவின் ஹியூக்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# ஜானி ஹியூக்ஸ்

**ஜானி ஹியூக்ஸ் ** (*Jonny Hughes *, பிறப்பு: செப்டம்பர் 12 1985 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார்.2007-2008 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜானி ஹியூக்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# லெனார்ட் ஹவல்

**லெனார்ட் ஹவல் ** (*Leonard Howell *, பிறப்பு: ஆகத்து 6 1848 , இறப்பு: செப்டம்பர் 7 1895), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 முதல்தர துடுப்பாட்டப் போட்டிகளில் கலந்து கொண்டுள்ளார். 1869-1880 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
லெனார்ட் ஹவல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.  

en:Leonard Howell (footballer)  
fr:Leonard Sidgwick Howell
# ரிச்சார்ட் ஹவெல்

**ரிச்சார்ட் ஹவெல் ** (*Richard Howell *, பிறப்பு: சனவரி 2 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ரிச்சார்ட் ஹவெல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# டேவிட் ஹியூக்ஸ்

**டேவிட் ஹியூக்ஸ் ** (* David Hughes *, பிறப்பு: மே 13 1947 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 447 முதல்தர துடுப்பாட்டப் போட்டிகளிலும், 458 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1967-1991 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டேவிட் ஹியூக்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# சேது நாணயம்


**சேது நாணயம்** என்பது 13 தொடக்கம் 17 ஆம் நூற்றாண்டின் முற்பகுதிவரை யாழ்ப்பாணத்தை ஆண்ட ஆரியச்சக்கரவர்த்தி வம்சத்தினரால் வெளியிடப்பட்ட நாணயம் ஆகும். இதன் ஒரு பக்கத்தில் நின்றநிலையிலான ஒரு மனித உருவமும், அதன் இரு பக்கங்களிலும் விளக்குகளும் பொறிக்கப்பட்டுள்ளன. மறு பக்கத்தில் யாழ்ப்பாண அரசின் சின்னமான நந்தியும், "செது" என்ற சொல்லும், மேலே பிறையும் பொறிக்கப்பட்டுள்ளன. சேது நாணயங்கள் இலங்கையின் வட பகுதியிலும், தென்னிந்தியாவிலும் கண்டெடுக்கப்பட்டுள்ளன.  

## ஆய்வுகளும், கருத்து வேறுபாடுகளும்
முன்னர் இந்த நாணயங்களை யார் வெளியிட்டார்கள் என்று தெரியாமல் இருந்தபோது பலரும் பல்வேறு கருத்துக்களை முன்வைத்திருந்தனர். இவை சோழமன்னரால் வெளியிடப்பட்டவை என்று சிலரும், சிங்கள மன்னன் பராக்கிரமபாகுவால் வெளியிடப்படவை என்று சிலரும், இராமநாதபுரத்துச் சேதுபதிகளால் வெளியிடப்பட்டவை என வேறு சிலரும் கருதினர். 1920ல் ஞானப்பிரகாசர் இது யாழ்ப்பாண மன்னர்கள் வெளியிட்டவை என்பதைச் சான்றுகளுடன் விளக்கினார். 1924 ஆம் ஆண்டில் இலங்கையின் நாணயங்களைப் பற்றி நூல் எழுதிய கொட்ரிங்டன் என்பாரும், 1978ல் கீழைத்தேச நாணயங்களைப் பற்றி நூல் எழுதிய மிச்சினர் என்பரும் இந்த நாணயங்கள் யாழ்ப்பாண அரசர்களால் வெளியிடப்பட்டவை என்னும் கருத்தையே கொண்டிருந்தனர்.  

1970களின் பிற்பகுதியில் சி. பத்மநாதன் இந்த நாணயங்கள் பற்றி விரிவாக ஆராய்ந்துள்ளார். இவர் தனக்குக் கிடைத்த நாணயங்களை, அவற்றின் தோற்றம், சின்னங்கள், கலைநயம் போன்றவற்றின் அடிப்படையில் ஆறு வகைகளாகப் பிரித்தார். இவருக்குப் பின்னர், ப. புஷ்பரட்ணம் அவரது கள ஆய்வில் கிடைத்த நூற்றுக்கு மேற்பட்ட நாணயங்களை ஆராய்ந்து அவற்றைப் பத்து வகைகளாகப் பிரித்தார்.  

இதுவரை கிடைத்த நாணயங்களில் இருந்து இவை இரண்டு தொடர்களாக வெளியிடப்பட்டமை தெரியவந்துள்ளது. முதல் தொகுதி, 13 ஆம் நூற்றாண்டு முதல் 1450 ஆம் ஆண்டு யாழ்ப்பாணத்தை சப்புமால் குமாரயா கைப்பற்றும் வரையான காலப் பகுதியில் வெளியிடப்பட்டவை. அடுத்தது 1467ல் யாழ்ப்பாண அரசை மீண்டும் ஆரியச் சக்கரவர்த்திகள் கைப்பற்றிய பின்னர் வெளியிடப்பட்டவை.
# இறுகுபுல்

**இறுகுபுல்** என்பதை இக்காலத்தில் இறுகம்புல் என்கின்றனர். இறுகம்புல்லின் பூவின் நடுவில் ஐந்தாறு நரம்புகள் இருக்கும். வாழைப்பூவின் நடுவில் ஒரு கெட்டியான நரம்பு இருப்பதைப் போன்றது இது. இந்த நரம்பு வாழைப்பூ நரம்பைவிட மெல்லிது. குண்டூசி பருமன் இருக்கும். இந்த ஐந்தாறு நரம்புகளும் தமக்குள் ஒன்றுசேர்ந்து முறுக்கிக்கொண்டிருக்கும். இவ்வாறு தாமே இறுகி உடைவதால் இதனை இறுகுபுல் என்றனர். நன்றாகக் காய்ந்தபின் ஈரம் பட்டால் தாமே அவிழ்ந்து தானே சுழன்று உடைந்து அருகில் பரவலாக விழும்.  

சிறுவர் சிறுமியர் இதனைப் பறித்து வாயில் வைத்து ஈரமாக்கி அது தானே சுழல்வதை வேடிக்கை பார்த்து மகிழ்வர். இந்தப் புல் இப்படி ஒரு விதைபரவல் உத்தியைக் கையாளுகிறது.  

இறுகுபுல்லை ஆறு கிளைக்கொம்பு கொண்ட கலைமான் மேய்ந்தது பற்றிச் சங்கப்பாடல் ஒன்று தெரிவிக்கிறது. இந்தப் புல்லை மேய்ந்தபின் அந்த மான் சேற்றில் புரண்டதாம். இத்தகைய புல்லும் மானும் வாழும் ஊராம் பாரம் என்னும் ஊர். இந்த ஊரின் காவல் பொறுப்பினை மிஞிலி என்னும் தன் படைத்தலைவனிடம் ஒப்படைத்திருந்தான் வள்ளல் நன்னன்.  

## அடிக்குறிப்பு
# எருவை (புல்)



**எருவை** (*Giant Cane*) என்பது செடியினத்தில் ஒருவகைப் புல். புல் என்பது உள்ளே துளை உடைய செடியினம். எருவை என்பது பெருநாணல். வேழம் என்பது சிறுநாணல். இருவகை நாணலையும் இக்காலத்தில் நாணல் என்றும், நாணாத்தட்டை என்றும், கொறுக்காந்தட்டை என்றும், பேக்கரும்பு என்றும் கூறுகின்றனர்.  

## நாணல்
நாணல் ஆற்றங்கரைகளில் செழித்து வளரும். கிளை இல்லாமல் செங்குத்தாக நேராக வளரும். மூங்கில் போலக் கணுக்கள் கொண்டது. இரண்டு-விரல் அளவு கூடப் பருக்கும். இதனை மூங்கில் போல் வளைக்க முடியாது. மூங்கில் அளவுக்குக் கெட்டித்தன்மை இல்லாதது. மிகவும் இலேசானது. எருவைப் பூ கரும்புப் பூப் போலவே இருக்கும்.  

## கோரை
கோரை என்பது வேறு தாவரம். அது கணு இல்லாமல் நெல்லம்பயிர் போல வளரும். கோரை பாய் நெய்யப் பயன்படும்.  

## சங்கப்பாடல்களில் எருவை
:குறிஞ்சிநிலப் பெண்கள் குவித்துவிளையாடியதாகக் குறிஞ்சிப்பாட்டு கூறும் 99 மலர்களில் எருவை-மலரும் ஒன்று.  
:எருவைக் கோலையும் வேரல் என்னும் சிறுமூங்கில்-கோலையும் ஊன்றுகோலாகப் பயன்படுத்துவர்.  
:மலைநாட்டு ஊர்களில் இது ஊரைச்சுற்றி வளர்ந்திருக்கும்.  
:ஒற்றையடிப் பாதையின் இரு மருங்கிலும் இது காணப்படும்.  
:திருப்பரங்குன்றத்தில் இப்பூவின் மணம் கமழ்ந்தது.  
:மூங்கிலும் எருவையும் மலைத்தாவரம்.  
:எருமை எருவைப் புல்லை விரும்பி உண்ணும். (இக்காலத்திலும் எருமைகள் வைக்கோலை விடச் சோளத்தட்டைகளையே விரும்பி உண்கின்றன.)  
:பன்றிகள் தம் தம் மூக்கால் கிண்டிய புழுதியில் இவை செழித்து வளர்ந்தன.  
:எருவைப் பூக்கள் காயாமல் பூத்திருக்கும்போது வானவில் போலப் பல வண்ணங்களுடன் திகழும்.  

## இதனையும் பார்க்க
- எருவை (புள்)
- வேழம் (புல்)

## அடிக்குறிப்பு
# அனிருத்தன்


**அனிருத்தன்** *(Aniruddha)* கிருஷ்ணனின் பேரனு, பிரத்தியுமனனின் மகனும் ஆவார். கிருஷ்ணனின் பேரனாக மட்டுமின்றி அவரின் ஐந்து நிலைகளுள் ஒன்றாகக் கருதப்படுபவன். சங்கர்ஷணன், பிரத்தியுமணன், அனிருத்தன், புருசோத்தமன், வாசுதேவன் என்பவை அந்த ஐந்து நிலைகள்  

அனிருத்தன் என்ற வடமொழிச் சொல்லுக்கு *கட்டுப்படுத்த இயலாதவன்* என்று பொருள். இன்றும் கேரளத்தில் இப்பெயர் உள்ளவர்களைக் காணலாம்.  

அனிருத்தனைப் பாணாசூரன் மகள் உஷா மையல் கொண்டு கவர்ந்து சென்றாள். இதனால் துவாரகை தரப்பிற்கும், அசுரர் தரப்பிற்கும் போர் நிகழ்ந்தது. பாணாசுரன் சிறந்த சிவபக்தனாதலால் இது சிவனுக்கும் கிருஷ்ணனுக்கும் இடையிலான போராயிற்று. இறுதியில் சிவனே கிருஷ்ணன். கிருஷ்ணனே சிவன் என்ற தத்துவம் உணர்த்தப்பட்டு, அனிருத்தனுக்கும், உஷாவுக்கு திருமணம் நடைபெற்றது.  

வைணவ மரபில் சங்கர்சனர், பிரத்தியுமனன் மற்றும் அனிருத்தன் ஆகியோர் வாசுதேவ கிருஷ்ணனின் அம்சங்களாக போற்றப்படுகிறார்கள்.  

## இதனையும் காண்க
- வாசுதேவன்
# திருவிசைப்பா



**திருவிசைப்பா** சைவ சமயத்தின் பன்னிரு திருமுறைகளுள் ஒன்பதாம் திருமுறையாக வைத்தெண்ணப்படும் இரு நூல்களுள் ஒன்று. மற்றொன்று திருப்பல்லாண்டு. திருவிசைப்பா ஒன்பதின்மர் பாடிய பாடல்களின் தொகுப்பு. திருமாளிகைத் தேவர், சேந்தனார், கருவூர்த்தேவர், பூந்துருத்தி நம்பிகாடநம்பி, கண்டராதித்தர், வேணாட்டு அடிகள், திருவாலி அமுதனார், புருடோத்தம நம்பி, சேதிராயர் என்போர் அந்த ஒன்பதின்மர்.  

திருவிசைப்பா பெயர் உணர்த்துவதற்கேற்ப முழுவதும் இசைப்பாக்களால் ஆனது.  
##### பட்டியல்
| ஆசிரியர் | பாடல் பெற்றதலம் | பாடிய பதிகங்களின் எண்ணிக்கை |
| --- | --- | --- |
| திருமாளிகைத்தேவர் | தில்லை | 45 (1-45 பாடல்) |
| சேந்தனார் | திருவீழிமிழலை,திருவாவடுதுறை,திருவிடைக்கழி | 3 (46-79 பாடல்) |
| கருவூர்த்தேவர் | 10 (80-182 பாடல்) |  |
| பூந்துருத்தி நம்பி காடநம்பி | 2 (183-194 பாடல்) |  |
| கண்டராதித்தர் | தில்லை | 1 (195-204 பாடல்) |
| வேணாட்டடிகள் | 1 (205-214 பாடல்) |  |
| திருவாலி அமுதனார் | 4 (215-256 பாடல்) |  |
| புருடோத்தம நம்பி | 2 (257-278 பாடல்) |  |
| சேதிராயர் | 1 (279-288 பாடல்) |  |
| சேந்தனார் திருப்பல்லாண்டு | (289-301 பாடல்) | } |
# அலெக்ஸ் ஹியூக்ஸ்

**அலெக்ஸ் ஹியூக்ஸ்** (*Alex Hughes*, பிறப்பு: செப்டம்பர் 29 1991) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு இருபதுக்கு -20 போட்டியில் கலந்து கொண்டுள்ளார். 2011 ல் இங்கிலாந்து இருபதுக்கு -20 துடுப்பாட்ட உறுப்பினராக இருபதுக்கு -20 போட்டியில் பங்குகொண்டார்.  
## வெளி இணைப்பு
அலெக்ஸ் ஹியூக்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# டொம் ஹகின்ஸ்

**டொம் ஹகின்ஸ் ** (* Tom Huggins *, பிறப்பு: மார்ச்சு 6 1983 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும், ஆறு இருபதுக்கு -20 போட்டிகளிலும் கலந்து கொண்டுள்ளார். 2003-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டொம் ஹகின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ராபின் ஹகின்ஸ்

**ராபின் ஹகின்ஸ் ** (*Robin Huggins *, பிறப்பு: ஏப்ரல் 18 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1985 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ராபின் ஹகின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ரோஜர் ஹட்சன்

**ரோஜர் ஹட்சன் ** (* Roger Hudson *, பிறப்பு: ஆகத்து 8 1967 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1997 ல், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ரோஜர் ஹட்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ஜேம்ஸ் ஹவ்கெகோ

**ஜேம்ஸ் ஹவ்கெகோ ** (*James Howgego *, பிறப்பு: ஆகத்து 3 1948), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1977 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
ஜேம்ஸ் ஹவ்கெகோ - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# பீட்டர் ஹவெல்ஸ்

**பீட்டர் ஹவெல்ஸ் ** (*Peter Howells*, பிறப்பு: ஆகத்து 9 1981 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 2004-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பீட்டர் ஹவெல்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# பென் ஹவ்கெகோ

**பென் ஹவ்கெகோ ** (*Ben Howgego *, பிறப்பு: மார்ச்சு 3 1988 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 2008-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பென் ஹவ்கெகோ - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# கிடியன் ஹட்சன்

**கிடியன் ஹட்சன் ** (*Gideon Hudson *, பிறப்பு: நவம்பர் 10 1944), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1964 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
கிடியன் ஹட்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ரிச்சார்ட் ஹொவிட்

**ரிச்சார்ட் ஹொவிட் ** (*Richard Howitt *, பிறப்பு: ஆகத்து 17 1977 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் கலந்து கொண்டுள்ளார். 2000 ல், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ரிச்சார்ட் ஹொவிட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# திருப்பல்லாண்டு (சைவம்)



**திருப்பல்லாண்டு** சைவ சமயத்தின் பன்னிரு திருமுறைகளுள் ஒன்பதாம் திருமுறையுள் வைத்தெண்ணப்படும் இரு நூல்களுள் ஒன்று. மற்றொன்று திருவிசைப்பா. 13 பாடல்கள் கொண்ட திருப்பல்லாண்டு பாடியவர் சேந்தனார் ஆவார். அப்பாடல்கள் யாவும் ”பல்லாண்டு கூறுதுமே” என்பதை ஈற்றடியில் கொண்டு பாடப்பட்டுள்ளன.  

நாலாயிர திவ்யப் பிரபந்தத்தில் உள்ள திருப்பல்லாண்டு பெரியாழ்வாரால் இயற்றப்பட்டது.  

## பாடல் (எடுத்துக்காட்டு)
<pre>  
மன்னுக தில்லை வளர்கநம்  
பத்தர்கள் வஞ்சகர் போயகல  
பொன்னின்செய் மண்டபத் துள்ளே புகுந்து  
புவனி யெல்லாம் விளங்க  
அன்னநடை மடவாள் உமைகோன்  
அடியோ முக்கருள் புரிந்து  
பின்னைப் பிறவி யறுக்க நெறிதந்த  
பித்தற்குப் பல்லாண்டு கூறுதுமே  
</pre>  

## மேற்கோள்
# திருப்பல்லாண்டு (வைணவம்)

**திருப்பல்லாண்டு** பன்னிரண்டு வைணவ ஆழ்வார்களில் ஒருவரான ஸ்ரீவில்லிபுத்தூர்ச் சேர்ந்த பெரியாழ்வார் பாடிய நூல் ஆகும். இது 12 பாடல்களால் ஆனது. வைணவப் பக்தி நூல்களின் தொகுப்பான நாலாயிரத் திவ்வியப் பிரபந்தத்தின் முதல் ஆயிரம் பாக்களில் முதல் 12 பாடல்கள் திருப்பல்லாண்டு பாடல்கள் ஆகும்.  

வைணவ சம்பிரதாயத்தைப் பின்பற்றும்.கோவில்களில்.காலை வேலையில் பாடப்படுகிறது. சாற்றுமுறை எனும் வைணவ தினவழிபாட்டின் தொடக்கத்தின் போதும் முடிவின்போதும், வைணவ கோயில்களின் திருவிழாக்களில் சுவாமி புறப்பாட்டின் போதும் புறப்பாடு முடிந்து திருக்கோயில் திரும்பும்போதும் இப்பல்லாண்டு இன்றளவும் பாடப்பட்டே பின்னரே சுவாமி திருக்கோயிலுக்குள் எழுந்தருள்கிறார்.  

வடமொழி வேதங்களுக்கு "ஓம்" எப்படி ஆதாரமாக இருந்து தொடக்கமும் முடிவும் ஆவதுபோல் நாலாயிர திவ்வியப் பிரபந்தத்திற்கு இந்தத் 'திருப்பல்லாண்டு' விளங்குகிறது.  

## பாடலின் பின்புலம்
பெரியாழ்வார் ஒருமுறை பாண்டிய மன்னன் சமய விவாதத்தில் கலந்து கொள்ளுமாறு. அழைப்பு விடுத்தார்.இந்த விவாதத்தில் பல கவிஞர்கள், பல சமய அறிஞர்கள் கலந்து கொண்டனர்.அனைத்து சமய அறிஞர்களையும் வீழ்த்தினார். ஆதலால்மன்னன் மனமகிழ்ந்து ஆழ்வாரை ஒரு யானையின் மீது அமர்த்தி திருவீதியுலா காணச்செய்தார். பிறகு மன்னரால் கௌரவிக்கப்பட்டார், அங்கு தலைநகரைச் சுற்றி அழைத்துச் செல்லப்பட்டார். மேலும் பக்தர்கள் மகிழ்ச்சி அடைந்தனர், திருமால் நேரடியாக பூமிக்கு கருட வாகனத்தில் இறங்கினார். திருமாலுக்கு கண்ணேறு பட்டுவிடுமோ என்று எண்ணி அஞ்சினார். திருமால் கருட வாகனத்தில் மிகவும் அழகாக இருப்பதை கண்டு இருப்பதையும் கண்டும் அஞ்சினார். கவலையுற்ற பெரியாழ்வார், திருமாலுக்கு பாதுகாப்பும், பல்லாண்டு தொண்டு செய்யவும் வேண்டி வேண்டுவதாகத் திருப்பல்லாண்டு கொண்டு அவரைப் போற்றினார்.  

இவரது பக்தி மேன்மையைக் கண்ட, பின் வந்த வைணவப் பெரியோர்கள் ஆழ்வார்கள் வரிசைக்கிரமத்தில் ஏழாமவராக வரும் பெரியாழ்வாரின் பாடல்களை நாலாயிர திவ்வியப் பிரபந்தத்தில் முதற்பாடல்களாகத் தொகுத்தனர்.  

## பாசுரம்
*திருப்பல்லாண்டு* பன்னிரண்டு பாடல்களைக் கொண்டது. இந்த படைப்பில் விஷ்ணுவின் சக்ராயுதமும் பாஞ்சசன்யமும் திருமாலும், அவரது ஆயுதங்களின்.பண்புகளை போற்றுகிறார்:
# சோணசைல மாலை

**சோணசைல மாலை** துறைமங்கலம் சிவப்பிரகாச சுவாமிகள் இயற்றிய சிற்றிலக்கிய நூல்களுள் ஒன்று. இது நூறு பாடல்களைக் கொண்டது. சோணசைலம் என்ற வடமொழிச் சொல் திருவண்ணாமலைத் திருத்தலத்தைக் குறிக்கிறது. இந்நூலுள் உள்ள ஒவ்வொரு பாடலிலும் கடைசி இரண்டு அடிகளில் திருவண்ணாமலைத் தலத்தின் சிறப்பு கூறப்பட்டுள்ளது.  
## வெளியிணைப்பு
சோணசைல மாலை முழுவதும் - தமிழ் இணையக் கல்விக்கழக நூலகத்தில்
# வாவ்! சமிக்ஞை



**வாவ்! சமிக்ஞை** (*Wow! signal*) என்பது 1977, ஆகத்து 15 அன்று டாக்டர். செர்ரி ஆர் எக்மன் என்ற அமெரிக்க வானியலாளர் கண்டறிந்த இனம் புரியாத ஒரு வலுவான குறுகியவரிசை வானொலி சமிக்ஞை ஆகும். அவர் ஒகையோ வெசுலியன் பல்கலைக்கழகத்தின் பெர்கின்சு ஆய்வகத்தில் SETI திட்டத்தில் பணியாற்றும் போது இதனைக் கண்டறிந்தார்.  
இந்த சமிக்ஞை சுமார் 70 வினாடிகளுக்கு நீடித்தது. இதனை அவர் எழுதிப் பார்க்கும் போது "வாவ்" *(Wow)* என்னும் ஆங்கில வார்த்தையின் அர்த்தம் தருவதாக இருந்தது.  

இது வேற்றுக் கோள் வாசிகள் அனுப்பிய உயர்அழுத்த தகவல் அலைவரிசையாக இருக்கலாம் என்ற விதத்திலும் ஆராயப்பட்டு வருகிறது.
# குறத்திப்பாட்டு

**குறத்திப்பாட்டு** 96 வகைத் தமிழ்ச் சிற்றிலக்கியங்களுள் ஒன்று. இவ்விலக்கியத்தில் அகவல், வெண்பா, தரவு, கொச்சகம்,கலித்துறை, கழிநெடில் விருத்தம், கலிவிருத்தம் ஆகிய இயற்றமிழ் செய்யுள் வகைகள் இடம்பெற்றிருக்கும். இடைக்கிடையே சிந்து போன்ற நாடகத்தமிழ் கூறுகளும் இடம் பெறலாம்.  

குறத்திப்பாட்டுப் பற்றி, பன்னிரு பாட்டியல் விளக்குகிறது. இப்பாட்டு இறப்பு, நிகழ்வு, எதிர்வு என்ற முக்காலம் பற்றிக் கூறும் என்கிறது.  

<blockquote>இறப்புநிகழ் வெதிர்வென்னும் முக்காலமும்  

திறம்பட உரைப்பது குறத்திப் பாட்டே (பன்-217)  
</blockquote>  
குறத்திப்பாட்டு என்ற தலைப்பில் எந்த நூலும் கிடைக்கவில்லை. குறம், குறவஞ்சி ஆகிய தலைப்பில் உள்ள நூல்களே கிடைத்துள்ளன.
# தரம் (வணிகம்)

வியாபாரம், பொறியியல் மற்றும் உற்பத்தியில் **தரம்** எனப்படுவது 'மேன்மை' அல்லது 'கீழ்நிலைக்குச் செல்லாமை' என்பதாகும். 'நோக்கத்திற்கு பொருத்தமுடைமை' என்றும் இதனை வரையறுக்கலாம்.  
தரம் என்பது வெவ்வேறு இடங்களில் வெவ்வேறு விதமாக நுண்ணிய முறையில் வரையறுக்கப்படலாம்.  

## வரையறை
- நுகர்வோர், ஒரு பொருள் அல்லது சேவை அதன் விவரக்கூற்றை எந்த அளவு பூர்த்தி செய்கிறது என நோக்குகிறார்கள்; சந்தையில் உள்ள மற்ற பொருட்கள் / சேவையோடு ஒப்பிட்டு பார்க்கிறார்கள்.
- உற்பத்தியாளர்கள், தமது பொருள் அல்லது சேவையின் தரத்தை சில வரையறுக்கப்பட்ட அளவுகோல்களால் அளக்கிறார்கள்.
# பத்திரபாகு (முனிவர்)





**பத்திரபாகு** முனிவர் *(Bhadrabahu)* கிமு.317 முதல் கிமு.297 வரையில் வாழ்ந்த ஒரு சைன முனிவர். இவர் கல்ப சூத்திரம் நூலை இயற்றியவர். தமிழ்நாட்டில் சைன சமயம் அறிமுகமாக இவர் முக்கிய காரணம் என்று அறியப்படுகிறது. இவர் மௌரிய அரசன் சந்திரகுப்தனனின் குரு. சந்திரகுப்தர் தனது கடைசி காலத்தில் சைன சமயத் துறவியாகி பெங்களூர் அருகே உள்ள சிரவண பெலகோலாவில் இவர் வழிகாட்டுதலின் கீழ் துறவு வாழ்க்கை வாழ்ந்தார். இறுதியில் சைன சமயக் கொள்கைப்படி வடக்கிருந்து உயிர்நீத்தார். இதனாலேயே அங்குள்ள மலைக்கு சந்திர கிரி என்ற பெயர் வந்தது. பத்திரபாகு முனிவரும் அவருடன் வந்த பல முனிவர்களும் வடக்கிருந்து உயிர் நீத்ததை அரிசேனர் என்பவர் இயற்றிய பிருகத்கதா கோசம், தேவசந்திரர் கன்னட மொழியில் இயற்றிய ராஜாவளி கதெ ஆகிய நூல்களின் வழி அறியலாம்.  

பத்திரபாகு முனிவர் தம் சீடர்களுள் ஒருவரான வைசாக முனிவர் என்பவரைக் கொண்டு சோழ நாடு மற்றும் பாண்டிய நாடுகளில் சைன சமயக் கெள்கைகளைப் பரவச் செய்தார் என்று அறியப்படுகிறது.
# துகள் இயற்பியல்

**துகள் இயற்பியல்** (Particle physics) என்பது* பொருள்* அல்லது *கதிர்வீச்சு* என்று குறிப்பிடப்படும் அனைத்திலும் அங்கங்களாக உள்ள அணுத்துகள்களின் இருப்பையும் அவற்றிற்குள்ளேயான இடைவினைகளையும் ஆய்ந்தறியும் இயற்பியலின் ஒரு பாடப்பிரிவு ஆகும். தற்போதைய புரிதலின்படி, துணுக்க புலங்களின் தூண்டல்களே *துகள்கள்* ஆகும். தற்போதைய துகள்களும் அவற்றிற்கிடையேயான இடைவினைகளும் சீர்தரப் படிவம் என்ற கோட்பாட்டில் வரையறுக்கப்படுகின்றன. எனவே துகள் இயற்பியல் பெரும்பாலும் இந்தச் சீர்தர படிவத்தில் ஏற்கப்பட்டுள்ள துகள்களின் இயல்புகளையும் அவற்றின் விரிவாக்கங்களையும் ஆராய்கிறது.  

## அணுக்கருத் துகள்கள்
சீர்தரப் படிவம்.]]  
அணுவின் அங்கங்களான இலத்திரன்கள், புரோத்தன்கள், மற்றும் நியூத்திரன்கள் (குவார்க்குகளாலான பாரியோன்களின் சேர்மத் துகள்களே புரோத்தன்களும் நியூத்திரன்களும்), கதிரியக்கம் மற்றும் சிதறல் நிகழ்முறைகளில் பெறப்படும் ஒளியணுக்கள், நுண்நொதுமிக்கள், மற்றும் மியோன்கள் குறித்தும் மேலும் இத்தகைய அணுத்துகள்களைக் குறித்தும் நவீன துகள் இயற்பியல் கல்வி குவியப்படுத்துகிறது. குறிப்பாக இங்கு "துகள்" என்ற சொல் செவ்வியல் இயற்பியல்படி பொருந்தாத சொல்லாகும். இவை அலை-துகள் இருமையை வெளிப்படுத்துகின்றன.  

## மேலும் அறிந்துகொள்ள
### பொதுவான நூல்கள்
- Frank Close (2004) *Particle Physics: A Very Short Introduction*. Oxford University Press. .
- --------, Michael Marten, and Christine Sutton (2002) *The Particle Odyssey: A Journey to the Heart of the Matter*. Oxford Univ. Press. .
- Ford, Kenneth W. (2005) *The Quantum World*. Harvard Univ. Press.
- Oerter, Robert (2006) *The Theory of Almost Everything: The Standard Model, the Unsung Triumph of Modern Physics*. Plume.
- Schumm, Bruce A. (2004) *Deep Down Things: The Breathtaking Beauty of Particle Physics*. Johns Hopkins Univ. Press. .
- 
### எளிமையானவை
- Frank Close (2006) *The New Cosmic Onion*. Taylor & Francis. .
- Lincoln Wolfenstein & Joao P. Silva (2010) *Exploring Fundamental Particles *. Taylor & Francis. .
- Coughlan, G. D., J. E. Dodd, and B. M. Gripaios (2006) *The Ideas of Particle Physics: An Introduction for Scientists*, 3rd ed. Cambridge Univ. Press. An undergraduate text for those not majoring in physics.

### கடினமானவை
A survey article:  
- Robinson, Matthew B., Gerald Cleaver, and J. R. Dittmann (2008) "A Simple Introduction to Particle Physics" - Part 1, 135pp. and Part 2, nnnpp. Baylor University Dept. of Physics.
Texts:  
- 
- 
- 
- 
- 

## வெளியிணைப்புகள்
- The Particle Adventure - educational project sponsored by the Particle Data Group of the Lawrence Berkeley National Laboratory (LBNL)
- *symmetry* magazine
- Particle physics – it matters - the Institute of Physics
- Nobes, Matthew (2002) "Introduction to the Standard Model of Particle Physics" on Kuro5hin: Part 1, Part 2, Part 3a, Part 3b.
- CERN - European Organization for Nuclear Research
- Fermilab
# கெப்லர்-20எஃப்


**கெப்லர்-20எஃப்** (*Kepler-20f*) என்பது கெப்லர்-20 என்ற விண்மீனைச் சுற்றி வரும் ஒரு புறக்கோள். நமது பூமியை ஒத்த பருமனை உடைய புறக்கோள் ஒன்று கண்டுபிடிக்கப்பட்டிருப்பது இதுவே முதற் தடவையாகும். இக்கண்டுபிடிப்பு பற்றிய அறிவிப்பு 2011, டிசம்பர் 20 ஆம் நாள் வெளியிடப்பட்டது. இக்கோள் கெப்லர் விண்வெளித் தொலைநோக்கி மூலம் கண்டுபிடிக்கப்பட்டுள்ளது. பூமியின் ஆரையுடன் ஒப்பிடும்போது இதன் ஆரை 1.03 மடங்காகும். இதன் மேற்பரப்பு வெப்பநிலை 800°ப (427&nbsp;°C ஆகும். தனது விண்மீனில் இருந்து 10 மில்லியன் மைல்கள் (16.1 மில்லியன் கிமீ) தூரத்தில் சுற்று வருகிறது. இத்தூரம் புதன் கோள் சூரியனைச் சுற்றி வரும் தூரத்துக்கு சமனாகும்.
# நிரலாக்க மொழிகளின் பட்டியல்

கணினியியலில் பல்வேறு நிரலாக்க மொழிகள் நிரல்எழுதவும் மென்பொருள் உருவாக்கவும் பயன்படுகின்றன. சில நிரலாக்க மொழிகள் பல்வேறு காலகட்டங்களில் மிகப்பரவலாகப் பயன்படுத்தப்பட்டுப் பின்னர் அதன் பயன்பாடு குறைந்து போனதும் உண்டு. கீழே பரவலாக அறியப்பட்ட பல்வேறு நிரலாக்க மொழிகளின் பெயர் பட்டியல் உள்ளது (முழுமையானதல்ல)  

## நிரலாக்க மொழிகளின் பட்டியல்
- அடா (Ada)
- பி (B)
- சி(C)
- சி++(C++)
- ஜாவா(Java)
- பி.எச்.பி(PHP)
- பைத்தான்(Python)
- ஜாவா ஸ்கிரிப்ட்டு(JavaScript)
- .நெட்(.Net)
- விசுவல் சி++(Visual C++)
- விசுவல் பேசிக்(Visual Basic)
- சி#(C#)
- பெர்ள்(Perl)
- ரூபி(Ruby)
- செஃடு(sed)
- ஆஃக்(awk)
- ஃபோர்ட்ரான்(fortran)
- கோபால்(cobol)
- பாஸ்கல்(pascal)
- ஆக்ஷன் ஸ்கிரிப்ட்டு(Action Script)
- விபி சிகிரிப்ட்(VB Script)
- ஜே++(j++)
- ஜைத்தான்(jython)
- லிஸ்ப்(lisp)
- சிமுலா(simula)
- மாடுலா(modula)
- அல்கால்(algol)
- க்குருவி(groovy)
- கூகுள் கோ(google go)
# லகாட்



**லகாட்** (Lahat, சீனம்: 拉哈特), மலேசியா, பேராக், கிந்தா மாவட்டத்தில் உள்ள ஒரு சிறிய நகரம். இதற்கு அருகாமையில் ஈப்போ மாநகரம், பத்து காஜா, மெங்லெம்பு, பூசிங், பாப்பான், புக்கிட் மேரா (கிந்தா) போன்ற இடங்கள் உள்ளன.  

லகாட், ஈப்போ மாநகரத்தில் இருந்து 8 கி.மீ. தொலைவில் இருக்கிறது. இந்த நகரம் ஈப்போ மாநகராட்சி எல்லைக்குள் இருக்கிறது.  

## பொது

சித்தியாவான், லூமுட் போன்ற நகரங்களை ஈப்போவுடன் இணைக்கும் நெடுஞ்சாலை, லகாட் நகரத்தில் இருந்து மிக அருகாமையில் இருக்கிறது. இங்கே இரு சாலைகள் மட்டுமே உள்ளன.  

1900-களில் ஈய உற்பத்தியில் இந்த நகரம் பிரசித்தி பெற்று விளங்கியது. இந்தியர்களின் எண்ணிக்கை மிகவும் குறைவு. ஆனால், சீக்கியர்கள் கணிசமான எண்ணிக்கையில் உள்ளனர். அவர்கள், இங்குள்ள ஈயச் சுரங்கங்களில் முன்பு வேலை செய்தனர்.  

## பிஞ்சி தோட்டம்

லகாட் நகரத்திற்கு அருகில் நான்கு ரப்பர் தோட்டங்கள் உள்ளன. 10 கி.மீ. தொலைவில் பிஞ்சி தோட்டம், 13 கி.மீ. தொலைவில் டூசுன் பெர்த்தாம் தோட்டம், 14 கி.மீ. தொலைவில் மெராந்தி லாப்பான் தோட்டம், 17 கி.மீ. தொலவில் பத்து டுவா தோட்டம் ஆகிய தோட்டங்கள் உள்ளன. இங்கு முன்பு நிறைய இந்தியர்கள் வாழ்ந்தனர்.  

ஆனால், ஈப்போ மாநகரம் துரிதமான வளர்ச்சி அடைந்ததால், இந்தத் தோட்டங்களில் வாழ்ந்த இந்தியர்கள் வேறு இடங்களுக்கு மாறிச் சென்று விட்டனர். அத்தோட்டங்களில் வங்காளதேசம், இந்தோனேசியாவைச் சேர்ந்த வெளிநாட்டவர்கள் வேலை செய்கின்றனர்.
# துறை (பாவினம்)

தமிழில் பாக்களில் வெண்பா, ஆசிரியப்பா, கலிப்பா, வஞ்சிப்பா என்று நான்கு வகைகள் உள்ளது போல மூன்று இனங்கள் உள்ளன. அவை - தாழிசை, **துறை**, விருத்தம் என்பன.  
பாவகைகளின் இலக்கணத்திற்கும் பாவின இலக்கணத்திற்கும் நெருங்கிய தொடர்பு இல்லை. பாவினங்களுக்கு சீர், அடி எண்ணிக்கையும் வாய்பாட்டு அமைப்பும் மட்டுமே கருத்தில் கொள்ளப் பெறுகின்றன. இவற்றில் துறை என்பது பின்வரும் நான்கு வகைப்படும்:  
- குறள்வெண் செந்துறை - அளவொத்த இரண்டடிகளில் அமையும். அவ்வடிகள் அளவடியாகவோ, நெடிலடியாகவோ, கழிநெடிலடியாகவோ அமையும்.
- ஆசிரியத் துறை - நான்கடியில் கொண்டது; இடைமடக்குடையது; அடிகளில் ஏதேனும் ஒன்று அளவு குறைந்து வரும்.
- கலித்துறை - நெடிலடி (ஐந்து சீர்) நான்கு கொண்டது.
- வஞ்சித்துறை - குறளடி நான்கு கொண்டு தனித்து வருவது.
# விருத்தம்


தமிழில் பாக்களில் வெண்பா, ஆசிரியப்பா, கலிப்பா, வஞ்சிப்பா என்று நான்கு வகைகள் உள்ளது போல மூன்று இனங்கள் உள்ளன. அவை - தாழிசை, துறை, **விருத்தம்** என்பன பாவகைகளின் இலக்கணத்திற்கும் பாவின இலக்கணத்திற்கும் நெருங்கிய தொடர்பு இல்லை. பாவினங்களுக்கு சீர், அடி எண்ணிக்கையும் வாய்பாட்டு அமைப்பும் மட்டுமே கருத்தில் கொள்ளப் பெறுகின்றன. இவற்றில் விருத்தம் என்பது மண்டிலம் என்றும் அழைக்கப்படுதும். பொதுவாக அளவொத்த நான்கு அடிகளையுடையது விருத்தம் எனப்படும். அது பின்வரும் நான்கு வகைப்படும்.அவை,  

- வெளி விருத்தம் - பெரும்பாலும் நான்கடிகளில் அமையும்; மூன்றடிகளில் வருவதும் உண்டு. அடிதோறும் ஒரே தனிச்சொல்லைப் பெற்று வரும். தனிச்சொல்லைச் சேர்க்காமல் அடிதோறும் நான்கு சீர்கள் அமையும்.
- ஆசிரிய விருத்தம் - கழிநெடிலடி நான்கு உடையது
- கலிவிருத்தம் - அளவடி நான்கு கொண்டது
- வஞ்சி விருத்தம் - சிந்தடி நான்கு கொண்டது.
# இந்திய அணா



**இந்திய அணா** பிரித்தானிய இந்தியாவில் புழக்கத்திலிருந்த ஒரு நாணய அலகு முறை. இசுலாமிய ஆட்சி காலத்தில் அறிமுகப்படுத்தப்பட்ட அணா முறை, பிரித்தானிய ஆட்சி முடிந்து இந்தியா விடுதலை பெற்ற பின்னும் சில ஆண்டுகள் தொடர்ந்தது. 1957 இல் இந்திய ரூபாய் முழுமையாக தசமப்படுத்தப்பட்ட பின் கைவிடப்பட்டது.  

ஒரு அணா ஒரு ரூபாயில் 1/16 க்கு சமானம். ஒரு அணாவில் நான்கு பைசாக்கள் (இவை தற்போதுள்ள பைசாகள் அல்ல) இருந்தன. அணா எனும் சொல் 1/16 என்ற எண்ணிக்கையைக் குறிக்கவும் பயன்படுத்தப்பட்டது. அணா அலகுகள் கைவிடப்பட்டப் பிறகும் பல ஆண்டுகள் புதிய 50 பைசா நாணயம் எட்டணா (எட்டு அணா) என்றும் 25 பைசா நாணயம் நாலணா (நாலு அணா) என்றும் அழைக்கப்பட்டு வந்தன.
# சதுர முக்கோண எண்

கணிதத்தில் **சதுர முக்கோண எண்** அல்லது **வர்க்க முக்கோண எண்** (*Square triangular number*) என்பது முக்கோண எண் மற்றும் சதுர எண்ணாகவும் (முழு வர்க்கம்) உள்ள ஒரு வடிவ எண்ணாகும். சதுர முக்கோண எண்ணை *முக்கோண சதுர எண்* எனவும் அழைக்கலாம். எண்ணிலடங்கா சதுர முக்கோண எண்கள் உள்ளன. அவற்றுள் முதலிலுள்ள சில:  
: 0, 1, 36, 1225, 41616, 1413721, 48024900, 1631432881, 55420693056, 1882672131025 .  

## வாய்ப்பாடுகள்

*k* -ஆம் சதுர முக்கோண எண், <math>N_k \,</math> என்க. இதற்குரிய சதுரம் மற்றும் முக்கோணத்தின் பக்கங்கள் முறையே <math>s_k \,</math>, <math>t_k \,</math> எனில்:  
:<math>N_k = s_k^2 = \frac{t_k(t_k+1)}{2}. \,</math>  

<math>N_k \,</math>, <math>s_k \,</math>, <math>t_k \,</math> தொடர் வரிசைகள் முறையே, OEIS தொடர் வரிசைகளான , , மற்றும் ஆகும்.  

சதுர முக்கோண எண்கள் காண 1778 -ல் ஆய்லர் உருவாக்கிய வாய்ப்பாடு:  
:<math>N_k = \( \frac{(3 + 2\sqrt{2})^k - (3 - 2\sqrt{2})^k}{4\sqrt{2}} \)^2.\,</math>  

இவ்வாய்ப்பட்டையே வேறுவிதமாக மாற்றியமைக்கக் கிடைப்பது:  
:<math>\begin{align}  
N_k &= {1 \over 32} \( ( 1 + \sqrt{2} )^{2k} - ( 1 - \sqrt{2} )^{2k} \)^2 = {1 \over 32} \( ( 1 + \sqrt{2} )^{4k}-2 + ( 1 - \sqrt{2} )^{4k} \) \\  
&= {1 \over 32} \( ( 17 + 12\sqrt{2} )^k -2 + ( 17 - 12\sqrt{2} )^k \).  
\end{align}</math>  
இதற்குரிய <math>s_k \,</math> மற்றும் <math>t_k \,</math> காணும் வாய்ப்பாடுகள்:  

ஒரு முக்கோண எண்ணின் வடிவம்:  
:<math>\frac{t(t+1)}{2}.</math>  

இந்த எண் சதுர எண்ணாகவும் இருந்தால்  

:<math>\frac{t(t+1)}{2} = s^2.</math> என்றபடி ஒரு <math>s,</math> இருக்க வேண்டும்.  

இதை சற்றே மாற்றியமைக்க:  

:<math>(2t+1)^2 = 8s^2+1,</math>  

:<math> x = (2t+1) </math>; <math> y = 2s,</math> எனப் பிரதியிட:  

:<math>x^2 - 2y^2 =1</math>  

இச்சமன்பாடு ஒரு பெல்லின் சமன்பாடாகும். இச்சமன்பாடு பெல் எண்களான *P*<sub>*k*</sub> மூலம் தீர்க்கப்படுகிறது.  

:<math>x = P_{2k} + P_{2k-1}, \quad y = P_{2k};</math>  

: ஃ <math> s_k = \frac{P_{2k}}{2}, \quad t_k = \frac{P_{2k} + P_{2k-1} -1}{2}, \quad N_k = \( \frac{P_{2k}}{2} \)^2.</math>  

## மீள்வரு தொடர்புகள்

சதுர முக்கோண எண்கள், அவற்றுக்குரிய சதுரம் மற்றும் முக்கோணங்களின் பக்கங்களுக்கான மீள்வரு தொடர்பு:  
*n*(*n*+1)/2 என்ற முக்கோண எண் ஒரு வர்க்கம் எனில் மிகப்பெரிய முக்கோண எண்ணும் அவ்வாறே வர்க்கமாக அமையும்:  

:<math>\frac{\bigl( 4n(n+1) \bigr) \bigl( 4n(n+1)+1 \bigr)}{2} = 2^2 \, \frac{n(n+1)}{2} \,(2n+1)^2.</math>  

ஒரு சதுர முக்கோண எண்ணைப் பிறப்பிக்கும் சார்பு:  
:<math>\frac{1+z}{(1-z)(z^2 - 34z + 1)} = 1 + 36z + 1225 z^2 + \cdots.</math>  

## எண் தரவு

*k* -ன் மதிப்பு அதிகமாக அதிகமாக *t*<sub>*k*</sub> / *s*<sub>*k*</sub> விகிதம் <math>\sqrt{2} \approx 1.41421</math> -யும் தொடர்ந்து அமையும் இரு சதுர முக்கோண எண்களின் விகிதம் <math>17+12\sqrt{2} \approx 33.97056</math> -யும் நெருங்கும்..  

:<math> \begin{array}{rrrrll}  
k & N_k & s_k & t_k & t_k/s_k & N_k/N_{k-1} \\  
0 & 0 & 0 & 0 & & \\  
1 & 1 & 1 & 1 & 1 & \\  
2 & 36 & 6 & 8 & 1.33333 & 36\\  
3 & 1\,225 & 35 & 49 & 1.4 & 34.02778\\  
4 & 41\,616 & 204 & 288 & 1.41176 & 33.97224\\  
5 & 1\,413\,721 & 1\,189 & 1\,681 & 1.41379 & 33.97061\\  
6 & 48\,024\,900 & 6\,930 & 9\,800 & 1.41414 & 33.97056\\  
7 & 1\,631\,432\,881 & 40\,391 & 57\,121 & 1.41420 & 33.97056\\  
\end{array} </math>
# விஷ்ணுபுரம் விருது



**விஷ்ணுபுரம் விருது** விஷ்ணுபுரம் இலக்கிய வட்டத்தால் தமிழ் இலக்கிய செயல்பாட்டாளர்களுக்கு வழங்கப்படும் இலக்கிய விருது. 2010 முதல் அளிக்கப்படுகின்றது. பொதுவாக அரசுசார் அமைப்புகளாலும் கல்வித்துறையாலும் கௌரவிக்கப்படாத மூத்த படைப்பாளிகளை கௌரவிப்பதே இவ்விருதின் நோக்கம். விருது ரூபாய் ஐம்பதாயிரமும் நினைவுப்பரிசு கேடயமும் அடங்கியது. 2013 முதல் விருதுத்தொகை ஒருலட்சமாக உயர்த்தப்பட்டது. விஷ்ணுபுரம் அமைப்பின் சிற்பமும் பரிசாக அளிக்கப்படுகிறது.  

பரிசுபெறும் படைப்பாளியைப் பற்றி ஒரு நூல் பரிசுவிழாவில் வெளியிடப்படுகிறது. பரிசுபெறுபவர் குறித்த ஆவணப்படம் ஒன்றும் வெளியிடப்படும். பரிசுபெறும்படைப்பாளியைப்பற்றிய விரிவான இருநாள் கருத்தரங்கும் விவாதங்களும் ஒருங்கிணைக்கப்படுகிறது. இதன் அமைப்பாளர் கே.வி.அரங்கசாமி. விஷ்ணுபுரம் இலக்கிய அமைப்பு 2016 முதல் ஒரு அறக்கட்டளையாகப் பதிவுசெய்யப்பட்டுள்ளது.  

## விருது பெற்றவர்கள்
- 2010 - ஆ. மாதவன்
- 2011 - பூமணி
- 2012 - கவிஞர் தேவதேவன்
- 2013 - தெளிவத்தை ஜோசப்
- 2014 - கவிஞர் ஞானக்கூத்தன்
- 2015 - கவிஞர் தேவதச்சன்
- 2016 - வண்ணதாசன்
- 2017 - சீ. முத்துசாமி
- 2018 - பேராசிரியர் ராஜ் கௌதமன்
- 2019 - கவிஞர் அபி
- 2020 - சுரேஷ்குமார இந்திரஜித்
- 2021 - கவிஞர் விக்ரமாதித்யன்
- 2022 - சாரு நிவேதிதா
- 2023 - யுவன் சந்திரசேகர்

## விழாக்கள்
விஷ்ணுபுரம் விருதுவழங்கும் விழாக்கள் இலக்கியவாசகர்கள் கூடும் கொண்டாட்டங்களாக நிகழ்த்தப்படுகின்றன விழாவிற்கு முதல்நாளே வாசகர்கள் கூடுவார்கள். வாசகர்களும் எழுத்தாளர்களும் வருவார்கள். மூத்த எழுத்தாளர்களுடன் சந்திப்பும் உரையாடலும் தொடர்ச்சியாக நிகழும்  

- 2010 சிறப்பு விருந்தினர்கள்- இயக்குநர் மணிரத்னம், மலையாள எழுத்தாளர் புனத்தில் குஞ்ஞப்துல்லா, தலைமை கோவை ஞானி. சிறப்புரை நாஞ்சில் நாடன்,வேதசகாயகுமார் [26-12-2010]
- 2011 சிறப்புவிருந்தினர்கள் - இயக்குநர் பாரதிராஜா,கன்னட எழுத்தாளர் பிரதீபா நந்தகுமார் , தலைமை கோவை ஞானி, சிறப்புரை எஸ்.ராமகிருஷ்ணன், யுவன் சந்திரசேகர் [18-12-2011]
- 2012 சிறப்பு விருந்தினர்கள் - இசையமைப்பாளர் இளையராஜா, மலையாள எழுத்தாளர் கல்பற்றா நாராயணன், சுகா, ராஜகோபாலன்,க.மோகனரங்கன் [22-12-2012]
- 2013 சிறப்பு விருந்தினர்கள் - எழுத்தாளர் இந்திரா பார்த்தசாரதி, இயக்குநர் பாலா, எழுத்தாளர் சுரேஷ்குமார இந்திரஜித் , கவிஞர் ரவிசுப்ரமணியன்,சுரேஷ் [22-12-2013]
- 2014 சிறப்பு விருந்தினர்கள் - இயக்குநர் வசந்தபாலன், மலையாள எழுத்தாளர் டி.பி.ராஜீவன், கவிஞர் புவியரசு, எழுத்தாளர்கள் சா.கந்தசாமி, பாவண்ணன், கவிஞர் இசை (விழா 2014 காணொளிகள் - 28-12-2014)
- 2015 சிறப்பு விருந்தினர்கள் - எழுத்தாளர் யுவன் சந்திரசேகர், இயக்குநர் வெற்றிமாறன், லட்சுமி மணிவண்ணன், ஜோ.டி.குரூஸ்
- 2016 சிறப்பு விருந்தினர்கள் - கன்னட எழுத்தாளர் எச்.எஸ்.சிவப்பிரகாஷ், நடிகர் நாசர், மருத்துவர் கு.சிவராமன், இரா.முருகன், பவா செல்லத்துரை
- 2017 சிறப்பு விருந்தினர்கள் - எழுத்தாளர் பி.ஏ.கிருஷ்ணன், மேகாலய எழுத்தாளர் ஜேனிஸ் பரியத், மலேசிய எழுத்தாளர் ம.நவீன்
- 2018 சிறப்பு விருந்தினர்கள் - வங்க எழுத்தாளர் அனிதா அக்னிஹோத்ரி, மலையாள எழுத்தாளர் மதுபால், ஸ்டாலின் ராஜாங்கம், தேவிபாரதி
- 2019 சிறப்பு விருந்தினர்கள் - மலையாளக்கவிஞர் கே.ஜி.சங்கரப்பிள்ளை, அஸாமியக் கவிஞர் ஜான்னவி பருவா, பெருந்தேவி, ரவி சுப்ரமணியம்
- 2021 சிறப்பு விருந்தினர்கள் - ஜெய்ராம் ரமேஷ், சின்ன வீரபத்ருடு, வசந்த் சாய், சோ. தர்மன்
# இந்திய மேலாண்மை கழகம் பெங்களூரு


**இந்திய மேலாண்மை கழகம் பெங்களூரு** (*Indian Institute of Management Bangalore*, **ஐஐஎம்பி**) இந்தியாவின் கர்நாடகா மாநிலம் பெங்களூருவில் உள்ள ஒரு வணிக பள்ளி. இதை இந்திய அரசு 1973 ஆம் ஆண்டு நிறுவியது, மேலும் இது மூன்றாவதாக நிறுவப்பட்ட இந்திய மேலாண்மை கழகம் (ஐஐஎம்) ஆகும். இந்த பள்ளி ஆசியாவின் மிக சிறந்த மேலாண்மை பள்ளிகளுள் ஒன்று. இதன் தற்போதைய வளாகம் பெங்களூர் பந்நேர்கட்டா சாலையில் அமைந்துள்ளது. இது பிவி தோஷியால் வடிவமைக்கப்பட்டு 1983 ல் கட்டி முடிக்கப்பட்டது.
# சாவிக் கொத்து


**சாவிக் கொத்து** என்பது பயன்பாட்டில் வைத்திருக்கும் சாவிகளை ஒரு வளையத்தினுள் ஒன்றாகச் சேர்த்து வைப்பதற்கு உதவும் ஒரு பொருளாகும். இந்த சாவிக் கொத்து பல உலோகங்களில், பல்வேறு வடிவமைப்புகளில், அழகிய வேலைப்பாடுகளுடன் உருவாக்கப்படுகிறது. பொழுது போக்காக நாணயம் சேகரித்து வைப்பவர்களைப் போல் இந்த சாவிக் கொத்துகளை இதன் வடிவமைப்புகளுக்காகவே சேகரித்து வைக்கும் வழக்கமுடையவர்களும் இருக்கிறார்கள்.
# புகை


**புகை** (*Smoke*) என்பது எரிக்கப்படும் எரிபொருள் முழுமையாக எரியாததன் விளைவாக ஏற்படுவதாகும். எரிபொருள் முழுமையும் எரிந்தால் புகை ஏதும் வெளிப்படாது. பெரும்பாலான எரிபொருள்கள் கரியம் எனப்படும் கார்பன், நீர், வாயுவாகிய ஹைட்ரஜன், உயிர்வளியாகிய ஆக்ஸிஜன் மற்றும் நைட்ரஜன் ஆகியவற்றையும் சிறிதளவு கந்தகம் ஆகியவற்றையும் கொண்டிருக்கும். சில கனிமங்களின் சாம்பலும் கலந்திருக்கும். இந்த எரிபொருட்கள் முழுமையாக எரிந்து முடித்தால் இறுதி விளைவாக கரியமில வாயு, நீராவி, நைட்ரஜன் ஆகியவை எஞ்சும். இவை தீங்கற்றவைகளாகும். எரிபொருளில் கந்தகமிருந்தால் கந்தக டை ஆக்ஸைடு சிறிதளவு வெளிப்படும். இது காற்றோடு அல்லது ஈரத்தோடு சேரும்போது அரிமான அமிலமாக(Corrosive acid)மாறும். முழுமையாக எரியும்போது எரிபொருளானது உயர் வெப்பத்தில் ஆக்சிகரணத்துக்காக போதிய அளவு காற்றை எடுத்துக் கொள்ளும். இந்நிலைமை கெட்டித்தன்மையுள்ள எரிபொருட்களுக்குச் சரியாக அமையாது. இதனால் அவை புகையை வெளிப்படுத்துகின்றன.  

## புகைபடிதல்
சிலக்கீல், சத்தற்ற நிலக்கரி (Anthracite), கல்கரி போன்றவை எரிக்கப்படும்போது அவற்றிலிருந்து புகை வெளிவருவதில்லை. ஏனெனில், எளிதில் ஆவியாகும் பொருள் எதுவும் அவற்றில் இல்லாததேயாகும்.  
நீலக்கீல் (Bituminous coal) கரி குறைந்த வெப்பநிலையில் எரியும்போது உள்ளடங்கியுள்ள காற்றானது வெளிப்படுகிறது. இதில் கலந்துள்ள தூசியும் சாம்பலும் புகையை உருவாக்குகின்றன. இதில் உள்ள தூசியும் சாம்பலும் நிலத்திலும் பிற பரப்பிடங்களிலும் அப்படியே படிகின்றன. சாதாரணமாக ஒரு சதுர கிலோ மீட்டருக்கு ஒரு ஆண்டுக்கு 60 முதல் 75 டன்கள் வரை புகை படிகிறது. அதுவே தொழிற்சாலைப் பகுதியாயிருந்தால் இதைவிட பத்து மடங்கு அதிகமாகப் படியும்.  

## தீங்குகள்

'புகை' பலவிதமான தீங்குகளைத் தோற்றுவிக்கின்றன. இது உடல் நலனைப் பாதிப்பதோடு கட்டிடங்கள் போன்ற சொத்துக்களையும் பயிர்வகைகளையும் பாதிக்கும். தொழிற்சாலை நிறைந்த பகுதிகளாக இருப்பின் சூரிய ஒளியின் அடர்த்தியைக் குறைக்கிறது. குறிப்பாக உடல் நலனுக்கு இன்றியமையாப் புற ஊதாக்கதிர் (Ultra violet)களின் அடர்த்தியைக் குறைத்து தீங்கிழைக்கிறது. இவற்றைக் காற்று சிதறடிக்கிறது. தொழிற்சாலைகளிலிருந்து வெளிவரும் புகையைக் காற்று சிதறடிக்காமல் இருப்பின் தொழிற்சாலை நகரம் நாளெல்லாம் புகை மூட்டத்திலேயே இருக்க வேண்டியிருக்கும். உண்மையில் மூட்டமுள்ள பகுதியில் நுரையீரல், இதய நோய்களால் இறப்போரின் எண்ணிக்கை மிக அதிகமாகவே இருக்கும்.  

தாவரங்களைப் பொருத்தவரையில் புகை மிகப் பெரும் பாதிப்புகளை ஏற்படுத்துகிறது. தாவரங்களை சுவாசிக்க விடாமல் புகை தடுக்கிறது. தேவையான அளவு சூரிய ஒளி க்கதிர்களைப் பெற முடியாதபடி தாவரங்களின் மேற்பரப்பை புகைப் பொருட்கள் மூடிவிடுகின்றன. இதனால் அவற்றின் ஒளிச்சேர்க்கை பாதிப்படைகிறது. அவ்வப்போது புகைகளிலிருந்து வெளிப்படும் அமிலம் தாவரங்களை நேரடியாகவே அழிக்கவும் செய்கிறது.  

## தடுக்கும் முறைகள்
இத்தகைய பாதிப்புகள் நேராவண்ணம் தடுக்க தற்காலத்தில் புகை உறிஞ்சிக் கருவிகளைக் கண்டறிந்து அவற்றைப் பயன்படுத்தி வருகின்றனர்.  

- இளையர் அறிவியல் களஞ்சியம், மணவை பப்ளிகேஷன் வெளியீடு. -1995
# டொனி ஹோவொர்த்

**டொனி ஹோவொர்த் ** (*Tony Howorth *, பிறப்பு: மார்ச்சு 20 1938 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1975 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
டொனி ஹோவொர்த் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# பெனெட் ஹட்சன்

**பெனெட் ஹட்சன் ** (*Bennett Hudson *, பிறப்பு: சூன் 29 1851 , இறப்பு: நவம்பர் 11 1901), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1880-1888 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பெனெட் ஹட்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# இந்திய மேலாண்மை கழகம் அகமதாபாத்


**இந்திய மேலாண்மை கழகம் அகமதாபாத்** (*Indian Institute of Management Ahmedabad*, **ஐஐஎம்எ**) இந்தியாவின் குஜராத் மாநிலம் அகமதாபாத்தில் உள்ள ஒரு வணிகப் பள்ளி. இதை இந்திய அரசு 1961 ஆம் ஆண்டு நிறுவியது. மேலும் இது இரண்டாவதாக நிறுவப்பட்ட இந்திய மேலாண்மை கழகம் (ஐஐஎம்) ஆகும். பிரபல விஞ்ஞானி விக்ரம் சாராபாய் மற்றும் அகமதாபாத் சார்ந்த தொழிலதிபர்கள் இதன் உருவாக்கத்தில் முக்கியப் பங்கு வகித்தனர்.
# பிரயன் ஹொய்லே

**பிரயன் ஹொய்லே ** (*Brian Hoyle *, பிறப்பு: ஆகத்து 25 1963 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1975 ல், ஏ-தர துடுப்பாட்டப் போட்டியில் பங்குகொண்டார்.  

## வெளி இணைப்பு
பிரயன் ஹொய்லே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.